Συζήτηση:Νικόλαος Μαργιωρής

message: Ο Μαργιωρής και οι απόψεις του είναι το λιγότερο αμφισβητούμενες και χωρίς καμία επιστημονική αποδοχή ή τεκμηρίωση. Θεώρησα πως το αρχικό λήμμα δεν το έδειχνε αυτό και τον παρουσίαζε απλά σαν ένα φιλόσοφο. Γι'αυτό το λόγο πρόσθεσα μια γραμμή ακριβώς που αναφάρει πως το έργο του δεν έχει επιστημονική αναγνώριση και αφαίρεσα αξιολογήσεις όπως "μεγάλος φιλόσοφος" οι οποίες δεν προέρχονται από σοβαρές πηγές.Auslaender (συζήτηση) 23:23, 30 Απριλίου 2014 (UTC)
Καλά έκανες, σωστές επεξεργασίες. Εξάλλου δεν ξέρω πολλά για αυτόν, απλώς ακολούθησα κάποιες πηγές. Αν ξέρεις και τίποτα παραπάνω να το προσθέσεις ανεπιφύλαχτα. (Δεν ήξερα επίσης και σε τι κατηγορίες να τον εντάξω, αν σκέφτεσαι κάτι καλύτερο, προχώρα!) Ίσως το εμπλουτίσω με 2-3 πράγματα από τη ζωή του τώρα. --ΖῷονΠολιτικόν (συζήτηση) 22:42, 3 Μαΐου 2014 (UTC)
Έκανα μερικές προσθήκες ακόμη! Ξέρεις όμως τι σκεφτόμουν; Δε λέω ότι προσπαθείς να παραποιήσεις κάπως το λήμμα, προφανώς,(!) απλώς δε βρήκα πηγή για αυτό που έγραψες, αλλά ούτε κι εσύ έβαλες... Φαίνεται πως γνωρίζεις περισσότερα από εμένα για αυτόν, οπότε πρόσθεσε την πηγή, για να μη θεωρηθεί η δεύτερη πρόταση της περίληψης, ειδικά, ως pov. Δεν προκύπτει κι από τις πηγές δηλαδή, ανεξαρτήτου αξιοπιστίας... --ΖῷονΠολιτικόν (συζήτηση) 23:22, 3 Μαΐου 2014 (UTC)
Το ερώτημα πάντα είναι τι πηγές να βρεις για να αποδείξεις πως δεν υπάρχει ενδιαφέρον για το έργο του από την πανεπιστημιακή κοινότητα. Καλώς ή κακώς οι επιστήμονες δεν ασχολούνται με περιφερειακές φιγούρες όπως ο Μαργιωρής συχνά. Η μόνη πηγή είναι το ότι δεν υπάρχει ούτε ένα επιστημονικό σύγγραμμα που να ασχολείται με το έργο του. Αν θέλεις να σβήσεις λοιπόν την πρόταση ελεύθερα. Το ότι όλα τα βιβλία του ήταν αυτοεκδόσεις φαίνεται από το βιβλίονετ.--Auslaender (συζήτηση) 21:31, 6 Μαΐου 2014 (UTC)
Φίλε, χρήστης:Auslaender, δεν έχω πρόθεση να σβήσω αυτό που έγραψες και η αλήθεια είναι πως δυσκολεύτηκα να βρω πηγές για τον Μαργιωρή, όποτε σε αυτό το σημείο φαίνεται πως οι επιστήμονες δεν ασχολήθηκαν περαιτέρω με τη μελέτη του. Απλώς σημειώνω πως, αφού δεν προκύπτει από τις πηγές, μπορεί να θεωρηθεί ως pov. Ίσως και όχι. Να ξέρεις δεν κρίνω την καλή σου διάθεση να διορθώσεις το λήμμα, απλώς, είπα, τι θα μπορούσε να πει κάποιος... Και τι θα μπορούσε να γίνει αν, όντως, το  έλεγε. Σου ξεκαθαρίζω πως δε σε κατηγορώ για pov... --ΖῷονΠολιτικόν (συζήτηση) 10:03, 8 Μαΐου 2014 (UTC)
Ναι, το κατάλαβα, ΖῷονΠολιτικόν ευχαριστώ :) Για να είμαι ειλικρινής κτγμ το όλο λήμμα είναι POV γιατί όλες οι πηγές για τον Μαργιωρή είναι είτε από η σχολή που ίδρυσε είτε από τα βιογραφικά σημειώματα των βιβλίων του (ναι, υπάρχει το Biblionet και ο συγκεκριμένος ιστότοπος είναι καλός για βιβλιογραφία αλλά οι βιογραφικές πληροφορίες που περιλαμβάνει είναι τις περισσότερες φορές από βιογραφικά σημειώματα βιβλίων, άρα χωρίς ιδιαίτερο έλεγχο). Αλλά ο Μαργιωρής είνσι εγκυκλοπαιδικός από τη στιγμή που πρόσφατα ψηφίστικε στους 100 καλύτερους Έλληνες σε εκείνη την άθλια διαδικασία του ΣΚΑΙ και συμφωνώ μαζί σου πως πρέπει να υπάρχει λήμμα του. Το δυστυχές είναι πως παρά το θόρυβο που έχει σε ένα βαθμό δημιουργηθεί γύρω από το Μαργιωρή, δε βρέθηκε ένας τρίτος να γράψει δυο λόγια για τις παλαβές ιδέες του περί αριθμολογίας και καταγωγής των Ελλήνων από τους Δραβίδες. Ακόμα και στο βιβλίο που κυκλοφόρησε ο Σκάι το λήμμα για τον Μαργιωρή το έγραψε ένας μαθητής του και όπως καταλαβαίνεις η αντικειμενικότητα χτύπαγε κόκκινο. Αυτό λοιπόν που δεν θα ήθελα να γίνει σίγουρα είναι να φανεί πως ένας άνθρωπος που έλεγε πως η μεσόγειος είναι αποτέλεσμα του πολέμου των Ατλάντων με τους Δραβίδες πριν από 16,000 χρόνια είναι "σύγχρονος φιλόσοφος" σύμφωνα με την εγκυκλοπαίδεια μας. Προτιμώ να μην υπάρχει λήμμα παρά αυτό δηλαδή :) Οπότε πρέπει να φροντίσουμε να έχουμε όσο πιο ουδέτερους χαρακτηρισμούς γίνεται και αναφορά στις τρελές του ιδέες.--Auslaender (συζήτηση) 10:25, 8 Μαΐου 2014 (UTC)
replies: text: Έκανα μερικές προσθήκες και αλλαγές για να φάινονται περισσότερες οπτικές και η γλώσσα να γίνει πιο ουδέτερη μιας και δεν έχουμε σοβαρές ουδέτερες πηγές.--Auslaender (συζήτηση) 13:39, 8 Μαΐου 2014 (UTC)
Μάλιστα, κατάλαβα. Και έχεις δίκιο σε αυτά που λες...  Δηλαδή, μπορεί να θεωρηθεί ως pov, διότι οι πηγές είναι από οπαδούς του Μαργιωρή. Εν πάση περιπτώσει οι επεξεργασίες σου, πιστεύω, ήταν σωστές και καλώς έπραξες και έδωσες έναν πιο αντικειμενικό τόνο στο λήμμα. Εγώ δεν τον ήξερα καθόλου τον Μαργιωρή, να σου πω την αλήθεια. Τον θυμόμουν ως όνομα σε αυτή τη λίστα του ΣΚΑΙ, και τον είδα στα επιθυμητά λήμματα και, λέω, ας το φτιάξω... Ασχέτως με αυτά που είπες, δε νομίζω να τίθεται θέμα εγκυκλοπαιδικότητας, ό,τι και να ήταν αυτός. Πάντως το λήμμα είναι καλύτερο τώρα! Καθώς σχολιάζει πως τον αντιμετωπίζει η επιστήμη και  πως το κοινό, χωρίς να τον αποκαλεί μεγάλο δάσκαλο ή τρελό. Εν τέλει, όμως, θα τον κρίνει η ιστορία. χα-χα    --ΖῷονΠολιτικόν (συζήτηση) 14:02, 8 Μαΐου 2014 (UTC)

text: Ας τον θυμηθεί πρώτα η ιστορία και ας τον κρίνει μετά :) --Auslaender (συζήτηση) 14:35, 8 Μαΐου 2014 (UTC)
Χα-χα... Καλό! --ΖῷονΠολιτικόν (συζήτηση) 22:50, 8 Μαΐου 2014 (UTC)
thread_title:  Σχόλιο